અમદાવાદ: પાટીદાર અનામત આંદોલનમાં રાજદ્રોહના ગુનામાં ધરપકડ કરાયેલા હાર્દિક પટેલ અને તેના સાથીઓ દિનેશ પટેલ, ચિરાગ પટેલ અને કેતન પટેલ સામે ક્રાઈમ બ્રાન્ચે ૧૬મીને શનિવારે મેટ્રોપોલિટન કોર્ટમાં 2700 પાનાંની ચાર્જશીટ દાખલ કરી છે. જે ચાર્જશીટનો નંબર ૨૬/૧૬ પાડવામાં આવ્યો છે. ક્રાઈમ બ્રાન્ચને હાર્દિક પટેલ અને તેના ચાર સાથીઓ સામે રાજદ્રોહ સહિતના ગુના હેઠળ ચાર્જશીટ કરવાની ગૃહ વિભાગે મંજૂરી મેળવી હતી. સૌથી મહત્વની બાબત એ છે કે, હાર્દિક પટેલનાં આંદોલનમાં નાણાંની મદદ કરનારને ક્રાઈમ બ્રાન્ચે ચાર્જશીટમાં સાક્ષી તરીકે દર્શાવવાના છે.